**Ministru kabineta noteikumi Nr. 329**

Rīgā 2023. gada 27. jūnijā (prot. Nr. 34 11. §)

**Grozījumi Ministru kabineta 2018. gada 13. februāra noteikumos Nr. 87 "Grāmatvedības uzskaites kārtība budžeta iestādēs"**

*Izdoti saskaņā ar Likuma par budžetu un finanšu vadību
29. panta trešo daļu*

1. Izdarīt Ministru kabineta 2018. gada 13. februāra noteikumos Nr. 87 "Grāmatvedības uzskaites kārtība budžeta iestādēs" (Latvijas Vēstnesis, 2018, 34. nr.; 2021, 215., 248. nr.; 2022, 175. nr.) šādus grozījumus:

1.1. izteikt 3.3. apakšpunktu šādā redakcijā:

"3.3. valsts un pašvaldību administrēto nodevu ieņēmumu un valsts budžeta ieņēmumu no naudas sodiem uzskaiti, izņemot šo noteikumu 1.2. un 1.3. apakšpunktā minēto uzskaiti.";

1.2. papildināt ar 281.1 punktu šādā redakcijā:

"281.1 Valsts budžeta maksājumus administrējošā institūcija, izņemot šo noteikumu 1.2.​​​​​​ un 1.3. apakšpunktā minētā budžeta iestāde, saņemot nenodokļu ieņēmumu maksājumu vai to atmaksājot atbilstoši normatīvajiem aktiem par kārtību, kādā nenodokļu ieņēmumus ieskaita valsts pamatbudžeta ieņēmumos un atmaksā, grāmatvedības uzskaitē atzīst:

281.11. saistības pret maksātāju, saņemot naudas līdzekļus deponēto līdzekļu uzskaites kontā Valsts kasē;

281.12. saistību samazinājumu pēc nenodokļu ieņēmumu maksājumu summas pārskaitīšanas valsts pamatbudžeta ieņēmumos;

281.13. saistību samazinājumu pēc pārmaksātās, kļūdaini saņemtās un neatpazītās summas atmaksāšanas.";

1.3. papildināt ar 334.4. apakšpunktu šādā redakcijā:

"334.4. 1.2. apakšpunktā minētā budžeta iestāde atzīst nenodokļu ieņēmumus, valsts pamatbudžeta kontā saņemot nenodokļu ieņēmumu maksājumus no valsts budžeta maksājumus administrējošās institūcijas atbilstoši normatīvajiem aktiem par kārtību, kādā nenodokļu ieņēmumu ieskaita valsts pamatbudžeta ieņēmumos un atmaksā.";

1.4. papildināt ar 456.8 punktu šādā redakcijā:

"456.8 Šo noteikumu 281.1 punktu un 334.4. apakšpunktu uzsāk piemērot atbilstoši šo noteikumu 432. punktam."

2. Noteikumi stājas spēkā 2024. gada 1. janvārī.

Ministru prezidents *A. K. Kariņš*

Finanšu ministrs *A. Ašeradens*